મકર (ખ,જ)ઃ માનસિક ઉત્સાહ વધારનારો સમય છે. મન પરથી ચિંતાનો બોજો ઉતરતો જણાશે. કામકાજોમાં જણાતી પ્રગતિ ઉમંગ વધારશે. નાણાંકીય બાબતોના ઉકેલ માટે ગ્રહયોગો મિશ્ર ફળ આપશે. આવક કરતાં ખર્ચનું પલ્લું વિશેષ નમતું રહેવાના કારણે બચત થવાના યોગ નથી. નોકરીમાં વિકાસ અને પ્રગતિનો માર્ગ ખુલ્લો થશે. લાંબા સમયથી અટવાયેલા લાભ મેળવી શકશો. ધંધા-વેપારના કાર્યો આડેના વિઘ્નોને પાર કરીને સફળતા મેળવી શકશો. શત્રુઓ ફાવે નહીં. મકાનની લે-વેચનું સરકારી કામકાજ ઉકેલી શકશો. કુટુંબના સભ્યોનો સાથ-સહકાર-પ્રેમ મેળવશો.